CELEX: 62018TB0420
Language: lv
Date: 2018-10-25 00:00:00
Title: Lieta T-420/18 R: Vispārējās tiesas priekšsēdētāja 2018. gada 25. oktobra rīkojums – JPMorgan Chase u.c./Komisija (Pagaidu noregulējums – Konkurence – Euro Interbank Offered Rates (Euribor) – Euro Interest Rate Derivatives (EIRD) – Lūguma par konfidencialitātes ievērošanu noraidīšana attiecībā uz lēmumu, ar ko ir konstatēts LESD 101. panta pārkāpums – Nevainīguma prezumpcijas princips – Pieteikums par pagaidu pasākumu noteikšanu – Fumus boni juris neesamība)

4.2.2019   
            
            
               LV
            
            
               Eiropas Savienības Oficiālais Vēstnesis
            
            
               C 44/73
            
         
      Vispārējās tiesas priekšsēdētāja 2018. gada 25. oktobra rīkojums – JPMorgan Chase u.c./Komisija
      (Lieta T-420/18 R)
      ((Pagaidu noregulējums - Konkurence - Euro Interbank Offered Rates (Euribor) - Euro Interest Rate Derivatives (EIRD) - Lūguma par konfidencialitātes ievērošanu noraidīšana attiecībā uz lēmumu, ar ko ir konstatēts LESD 101. panta pārkāpums - Nevainīguma prezumpcijas princips - Pieteikums par pagaidu pasākumu noteikšanu - Fumus boni juris neesamība))
      (2019/C 44/97)
      Tiesvedības valoda – angļu
      
         Lietas dalībnieki
      
      
         Prasītāji: JPMorgan Chase & Co (Ņujorka, Ņujorka, ASV), JPMorgan Chase Bank, National Association (Kolumbusa, Ohaio, ASV), J. P. Morgan Services LLP (Londona, Apvienotā Karaliste) (pārstāvji: M. Lester, QC, D. Piccinin, D. Heaton, advokāti, B. Tormey, N. French, N. Frey un D. Das, solicitors)
      
         Atbildētāja: Eiropas Komisija (pārstāvji: M. Farley, B. Mongin un F. van Schaik)
      
         Priekšmets
      
      Pieteikums, kas pamatots ar LESD 278. un 279. pantu un ar ko tiek lūgts, pirmkārt, atlikt Komisijas Lēmuma C(2018) 2745 final (2018. gada 27. aprīlis) par JPMorgan Chase & Co., JPMorgan Chase Bank, National Association un J. P. Morgan Services izvirzītajiem iebildumiem par informācijas izpaušanu, to publicējot, saskaņā ar Eiropas Komisijas priekšsēdētāja Lēmuma 2011/695/ES (2011. gada 13. oktobris) par uzklausīšanas amatpersonas amatu un darba uzdevumiem noteiktu konkurences lietu izskatīšanā (Lieta AT.39914 – Euro procentu likmju atvasinātie instrumenti (EIRD)) 8. pantu izpildi un, otrkārt, piespriest Komisijai nepublicēt Komisijas Lēmumu C(2016) 8530 final (2016. gada 7. decembris) par procedūru saskaņā ar LESD 101. pantu un Līguma par Eiropas Ekonomikas zonu 53. pantu (Lieta AT.39914 – Euro procentu likmju atvasinātie instrumenti (EIRD)).
      
         Rezolutīvā daļa
      
      
                  1)
               
               
                  Pieteikumu par pagaidu noregulējumu noraidīt.
               
            
                  2)
               
               
                  2018. gada 11. jūlija rīkojumu JPMorgan Chase u.c./Komisija (T-420/18 R) atcelt.
               
            
                  3)
               
               
                  Lēmuma par tiesāšanās izdevumiem pieņemšanu atlikt.